Dühöngő
2023-10-07 19:30 - 22:00 (Europe/Budapest) | RS9 Színházterem, Rumbach Sebestyén u. 9., Budapest, 1075
Jegyvásárlás
DÜHÖNGŐ
Groteszk világmegváltás két részben.
Az Anyaszínház és az RS9 Színház közös produkciója.
Misa, fekete öves világmegváltó szájkarate mester, orosz, 33 éves: Miklós Marcell
Carmen, a felesége, bulira hajlamos romkocsma tulaj, spanyol, 29 éves: Kálóczi Orsolya
Zbiegnew, első könyves, idealista, örökifjú lengyel hippi 57 éves: Dióssi Gábor
Syylkka, finn exmodell, Carmen felkent barátnője, 29 éves: Fantoly Nikolett
Idegen, nincs róla semmilyen információ: Menszátor-Héresz Attila
Negyven az új húsz? Vagy harminc az új hatvan? Kicsúszunk az időből, haver. Forradalmi nézeteink, világmegváltó terveink révbe érnek, vagy csak egymást nyúzva vekengünk a négy fal között s közben homályba veszve eltűnünk a horizonton nyomtalanul, mintha ott se lettünk volna soha? Ja, igen, öcsém, ez egy kispályás világ – fogjuk csak rá- és mi a kispadon ülünk, annak is a legszélén, és nem csinálunk semmit! Semmit!
Írta: Sediánszky Nóra
Rendezte és a játékteret tervezte: Menszátor-Héresz Attila
Jegyvásárlás

Kiss Lóránt REVIZOR

A tér telitalálat, éppen olyan, mint a szereplők, akik betöltik. Misa orosz, felesége, Carmen spanyol, az ő barátnője, Syylkka, finn, Zbiegnew pedig lengyel, úgy viselkednek, mintha maguk is egy régi világ ittmaradt, összehordott kellékei lennének. Leginkább igaz ez Zbiegnewre, aki az ötvenes évei végén jár, jó húsz évvel idősebb a kései húszas, korai harmincas társaságnál. Ő a folyton önmagát kereső hippi, aki megöregedett, kétségbeesetten próbálja papírra vetni gondolatait, hogy valami maradandót alkosson, de mondanivalója eredetiségében örökké bizonytalan. Nem úgy a Nietzschét szinte saját mondataiként előadó Misa, aki meg van győződve saját igazáról. Felesége, Carmen, az El Camino Garden vezetője, szenved férje elkeseredett provokálásától, mégis szereti őt, és irányadónak tartja okfejtéseit. Carmen gyerekkori barátnője, Syylkka ugyan még csak a húszas évei végén jár, de már maga mögött tudhat egy sikeres párizsi modellkarriert, amiből egy életre ki is ábrándult. – KÁEURÓPÁBAN SZERETNI NAGYON NEHÉZ

Ady és Adél
2023-10-26 19:30 - 21:00
Jegyvásárlás
Ady és Adél
Az RS9 Színház elődása
Adélnál vagyunk, aki 62 éves múlt, a betegágyán fekve összegzi életét, melyben fel-felcsillan az öröm a szenvedések tengerében. Gondolatai Adyra összpontosulnak, aki már 16 éve meghalt. Előveszi a tőle kapott régi, megsárgult leveleket, verseket. Ady hangja ott leng körülötte, miközben férje, Diósy Ödön, némán, segítőkészen szolgálja őt utolsó óráiban is…
Tatár Rózsa, Ady és Adél
„lázálmok” az életünkből, monodrámája a Napút irodalmi pályázatán 2020-ban a Cédrus Művészeti Alapítvány NÍVÓDÍJÁT kapta.
A monodráma új megvilágításba helyezi Brüll Adél, ismertebb nevén Léda személyét. Adél, a művelt, széles látókörű, több nyelvet beszélő férjes asszony Ady hosszas könyörgésére és ostromlása hatására felvállalja a múzsa, a nem titkolt szerető szerepét. Egy házasság, amelyben hárman vannak. Hogy mindezt hogyan és miért viselte el a férje, Diósy Ödön? Nagy bátorság és mély kötődés kellett Adéltól ehhez a kapcsolathoz az 1900-as évek elején!

Adél: Kadlót Zsófi
Dodó: Koleszár Bazil Péter
Ady (hang): Miklós Marcell
Írta : Tatár Rózsa
Fenyterv: Csáki Rita
Hang: Nagy Ferenc
Diszlet: Vadász Istvàn
Asszisztens: Dobay Janka
Rendező: Lábán Katalin

Ady_Adel_14

Fotó: Olajos Ilka
IDE KATTINTVA MEGHALLGATHATÓ A DARAB SZERZŐJÉVEL, TATÁR RÓZSÁVAL KÉSZÜLT INTERJÚ, AMELY A KOSSUTH RÁDIÓ KALENDÁRIUM CÍMŰ MŰSORÁBAN HANGZOTT EL. A BESZÉLGETÉS 15:49 PERCNÉL KEZDŐDIK.

Jegyvásárlás
